Skógræktarstarf auglýst | Fréttir | Um Skógræktina | Skógræktin
Skógræktarstarf auglýst
Verkefnastjóri garðyrkju og skógræktar í Mosfellsbæ
Mosfellsbær auglýsir laust til umsóknar starf verkefnastjóra garð­yrkju og skógræktar í þjónustustöð sveitarfélagsins. Starfs­maðurinn á m.a. að hafa umsjón með skógræktar­verkefnum í samstarfi við Skógræktarfélag Mosfellsbæjar.
Starfið er auglýst á vef sveitarfélagsins en umsóknarfrestur rennur út á laugardag, 25. febrúar. Þjónustustöð heyrir undir umhverfissvið Mosfellsbæjar og sér um alla almenna þjónustu við bæjarbúa á sviði tækni og umhverfismála, auk viðhalds og reksturs umferðarmannvirkja og opinna svæða.
Starfið felur í sér umsjón garðyrkjustarfa sem starfsmaður garðyrkjudeildar og umsjón með skógræktarverkefnum í samstarfi við Skógræktarfélag Mosfellsbæjar. Starfsmaður vinnur undir stjórn fagstjóra garðyrkju. Verkefni eru meðal annars umsjón sumarstarfsfólks garðyrkjudeildar, áætlanagerð og forgangsröðun verkefna, dagleg samskipti við flokk­stjóra og starfsmenn garðyrkjudeildar auk þess að forgangsraða og útdeila verkefnum til flokkstjóra og fylgir þeim eftir. Starfsmaður er jafnframt helsti tengiliður við Skógræktarfélag Mosfellsbæjar. Þetta er fullt starf. Á vef sveitarfélagsins segir að Mosfellsbær er öflugt og framsækið sveitarfélag þar sem gildin virðing, jákvæðni, framsækni og umhyggja eru leiðarljós starfsmanna í daglegu starfi.
Menntun á sviði garðyrkju, skógfræði eða tengdum greinum er skilyrði
Reynsla af garðyrkju- eða skógræktarstörfum er kostur
Vinnuvélaréttindi eru kostur
Færni í teymisvinnu og hæfileiki til að vinna með ungmennum er skilyrði
Góð almenn kunnátta á tölvuforritum tengdum starfi
Góðir samskiptahæfileikar, nákvæmni og samviskusemi er skilyrði
Umsóknarfrestur er til 25. febrúar 2017.
Umsóknir ásamt starfsferilsskrá og kynningarbréfi sem greinir frá reynslu, menntun og fyrri störfum ásamt rök­stuðn­ingi fyrir hæfni í starfið skulu berast á netfangið mos@mos.is. Nánari upplýsingar um starfið er að finna á heimasíðu Mosfellsbæjar en auk þess veitir Bjarni Ásgeirsson, upplýsingar í síma 525 6700.
Tekið er fram að um framtíðarstarf er að ræða og að öllum umsóknum verði svarað, laun séu samkvæmt kjara­samn­ingi Sambands íslenskra sveitarfélaga og viðkomandi stéttarfélags og sveitarfélagið hvetji fólk af báðum kynjum til að sækja um starfið.
Vefur Mosfellsbæjar